**projektas**

**reg. Nr. T-240**

**2.24. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2014 M. SPALIO 22 D. SPRENDIMO NR. T1-179 „DĖL PASVALIO RAJONO SAVIVALDYBĖS GYVENAMŲJŲ IR BENDROJO NAUDOJIMO PATALPŲ IR INŽINERINIŲ ĮRENGINIŲ NAUDOJIMO TAISYKLIŲ PATVIRTINIMO“ PAKEITIMO**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės gyvenamųjų ir bendrojo naudojimo patalpų ir inžinerinių įrenginių naudojimo taisykles, patvirtintas Pasvalio rajono savivaldybės tarybos 2014 m. spalio 22 d. sprendimu Nr. T1-179 „Dėl Pasvalio rajono savivaldybės gyvenamųjų ir bendrojo naudojimo patalpų ir inžinerinių įrenginių naudojimo taisyklių patvirtinimo“ (toliau – Taisyklės):

1.1. Pakeisti Taisyklių 3.4 papunktį ir jį išdėstyti taip:

„3.4. Statybos techniniu reglamentu STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ (su visais aktualiais pakeitimais);“

1.2. Pakeisti Taisyklių 3.8 papunktį ir jį išdėstyti taip:

„3.8. Savivaldybės tarybos 2005 m. spalio 26 d. sprendimu Nr. T1-275 „Dėl Pasvalio rajono miestų ir kitų gyvenamųjų vietovių tvarkymo ir švaros taisyklių tvirtinimo“ (su visais aktualiais pakeitimais);“

1.3. Pakeisti Taisyklių 3.10 papunktį ir jį išdėstyti taip:

„3.10. Savivaldybės administracijos direktoriaus 2013 m. rugpjūčio 9 d. įsakymu Nr. DV-518 „Dėl Gyvūnų laikymo Pasvalio rajono savivaldybės teritorijoje taisyklių patvirtinimo“ (su visais aktualiais pakeitimais);“

1.4. Pakeisti Taisyklių 7 punktą ir jį išdėstyti taip:

„7. Taisyklių 6 punkte išvardinti bendrosios nuosavybės valdytojai, namo techniniai prižiūrėtojai, pastato šildymo ir karšto vandens sistemos prižiūrėtojai, asmenys, atsakingi už šilumos ūkį, privalo vadovautis Statybos techniniu reglamentu STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ (su visais aktualiais pakeitimais) ir atsako už jame nustatytų reikalavimų pažeidimus.“

1.5. Pakeisti Taisyklių 21 punktą ir jį išdėstyti taip:

„21. Taisyklių reikalavimus pažeidę fiziniai ir juridiniai asmenys atsako pagal Lietuvos Respublikos administracinių nusižengimų kodekso (toliau – ANK) 589 straipsnį, kitų teisės aktų numatyta tvarka. Surašyti administracinių nusižengimų protokolus už Taisyklių pažeidimus turi teisę Savivaldybės administracijos direktoriaus įgalioti Savivaldybės administracijos pareigūnai.“

1.6. Pakeisti Taisyklių 23 punktą ir jį išdėstyti taip:

„23. Draudimą rūkyti bendrojo naudojimo patalpose nustato Lietuvos Respublikos tabako, tabako gaminių ir su jais susijusių gaminių kontrolės įstatymo 19 straipsnis. Atsakomybė už rūkymą vietose, kuriose pagal Lietuvos Respublikos tabako kontrolės įstatymą draudžiama tai daryti, nustatyta ANK 492 straipsnyje.“

1.7. Pakeisti Taisyklių 24 punktą ir jį išdėstyti taip:

„24. Atsakomybę už viešosios rimties trikdymą gyvenamosiose patalpose vakaro ir nakties metu nustato ANK 48 straipsnis.“

1.8. Pakeisti Taisyklių 25 punktą ir jį išdėstyti taip:

„25. Atsakomybę už gyvūnų laikymo taisyklių pažeidimą nustato ANK 346 straipsnis.“.

1. Nustatyti, kad šis sprendimas:
   1. įsigalioja 2023 m. sausio 1 d.;
   2. skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vietinio ūkio ir plėtros skyrius

Vyriausioji specialistė L. Bernatavičienė,

2022-12-01,suderinta DVS Nr. RTS-266

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2014 M. SPALIO 22 D. SPRENDIMO NR. T1-179 „DĖL PASVALIO RAJONO SAVIVALDYBĖS GYVENAMŲJŲ IR BENDROJO NAUDOJIMO PATALPŲ IR INŽINERINIŲ ĮRENGINIŲ NAUDOJIMO TAISYKLIŲ PATVIRTINIMO“ PAKEITIMO**

2022 m. gruodžio 1 d.

Pasvalys

1. **Sprendimo projekto rengimo pagrindas.**

Teisės aktų pasikeitimai: 2017 m. sausio 1 d. įsigaliojo Lietuvos Respublikos administracinių nusižengimų kodeksas, neteko galios Administracinių teisės pažeidimų kodeksas neteko galios, 2017 m. statybos techninis reglamentas STR 1.12.05:2010 „Privalomieji daugiabučių gyvenamųjų namų naudojimo ir priežiūros reikalavimai“, buvo papildyti savivaldybės teisės aktai.

1. **Sprendimo projekto tikslai ir uždaviniai.**

Sprendimo projekto tikslas – iš dalies pakeisti Pasvalio rajono savivaldybės gyvenamųjų ir

bendrojo naudojimo patalpų ir inžinerinių įrenginių naudojimo taisykles, patvirtintas Pasvalio rajono savivaldybės tarybos 2014 m. spalio 22 d. sprendimu Nr. T1-179 „Dėl Pasvalio rajono savivaldybės gyvenamųjų ir bendrojo naudojimo patalpų ir inžinerinių įrenginių naudojimo taisyklių patvirtinimo“.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priėmus sprendimą **–** Pasvalio rajono savivaldybės gyvenamųjų ir bendrojo naudojimo patalpų ir inžinerinių įrenginių naudojimo taisyklės atitiks pakeistų teisės aktų nuostatas.

**4. Skaičiavimai, išlaidų sąmatos, finansavimo šaltiniai.** Nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Sprendimo projekto atskiras vertinimas neatliekamas, rezultatai nepateikiami atskiru dokumentu. Neigiamos pasekmės nenumatomos.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Neatliekamas.

**8.Sprendimo projekto iniciatoriai ir asmuo atsakingas už sprendimo vykdymo kontrolę.** Savivaldybės administracijos Vietinio ūkio ir plėtros skyrius, už sprendimo vykdymo kontrolę atsakinga vyriausioji specialistė Laima Bernatavičienė.

Vietinio ūkio ir plėtros skyriaus vyriausioji specialistė Laima Bernatavičienė